**projektas**

**reg. Nr. T-166**

**2.23. darbotvarkės klausimas**

**Pasvalio rajono savivaldybės taryba**

**Sprendimas**

**Dėl nekilnojamojo turto PERDAVIMO**

2021 m. rugsėjo d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, 48 straipsniu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 8 straipsniu ir 12 straipsnio 1 bei 2 dalimis, įgyvendindama Pasvalio rajono savivaldybės turto valdymo, naudojimo ir disponavimo juo tvarkos aprašą, patvirtintą Pasvalio rajono savivaldybės tarybos 2020 m. gruodžio 23 d. sprendimu Nr. T1-252 „Dėl Pasvalio rajono savivaldybės turto valdymo, naudojimo ir disponavimo juo tvarkos aprašo patvirtinimo“ (Pasvalio rajono savivaldybės tarybos 2021 m. birželio 23 d. sprendimo Nr. T1-124 redakcija), Pasvalio rajono savivaldybės taryba nusprendžia:

1. Perduoti Pasvalio rajono savivaldybei nuosavybės teise priklausantį šiuo metu Pasvalio rajono savivaldybės administracijos patikėjimo teise valdomą nekilnojamąjį turtą valdyti, naudoti ir disponuoti juo patikėjimo teise:

1.1. Pasvalio rajono savivaldybės administracijos Daujėnų seniūnijai negyvenamąsias patalpas, esančias Stoties g. 2, Daujėnų mstl., Pasvalio r. sav. (inventorinis Nr. 120220041, įsigijimo metai – 2021, unikalus Nr. 6796-8004-1019:0002, bendras plotas – 30,08 kv. m), kurių įsigijimo vertė – 709,73 Eur, likutinė vertė 2021 m. rugpjūčio 31 d. – 709,73 Eur;

1.2. Pasvalio rajono savivaldybės administracijos Krinčino seniūnijai negyvenamąsias patalpas, esančias Žalgirio g. 16-1, Krinčino mstl., Pasvalio r. sav. (inventorinis Nr. 120220038, įsigijimo metai – 2021, unikalus Nr. 6799-2001-4016, bendras plotas – 54,03 kv. m), kurių įsigijimo vertė – 1 209,73 Eur, likutinė vertė 2021 m. rugpjūčio 31 d. – 1 209,73 Eur;

1.3. Pasvalio rajono savivaldybės administracijos Vaškų seniūnijai 5600/41737 dalį negyvenamųjų patalpų, esančių Kultūros g. 1, Vaškų mstl., Pasvalio r. sav. (inventorinis Nr. 120220040, įsigijimo metai – 2021, unikalus Nr. 6798-1003-8011, bendras plotas – 56,00 kv. m), kurių įsigijimo vertė – 1 319,63 Eur, likutinė vertė 2021 m. rugpjūčio 31 d. – 1 319,63 Eur;

1.4. Pasvalio rajono savivaldybės administracijos Saločių seniūnijai negyvenamąsias patalpas, esančias Vytauto g. 9, Saločių mstl., Pasvalio r. sav. (inventorinis Nr. 120220039, įsigijimo metai – 2021, unikalus Nr. 6797-2006-1018:0001, bendras plotas – 47,01 kv. m), kurių įsigijimo vertė – 1 109,73 Eur, likutinė vertė 2021 m. rugpjūčio 31 d. – 1 109,73 Eur.

2. Įgalioti Pasvalio rajono savivaldybės administracijos direktorių pasirašyti šio sprendimo 1 punkte nurodyto turto perdavimo ir priėmimo aktus.

Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Parengė

Strateginio planavimo ir investicijų skyriaus vyriausioji specialistė Virginija Antanavičienė

Pasvalio rajono savivaldybės tarybai

**AIŠKINAMASIS RAŠTAS**

**Dėl nekilnojamojo turto PERDAVIMO**

2021-08-06

Pasvalys

**1. Problemos esmė.**

Vadovaujantis [Lietuvos Respublikos valstybės ir savivaldybių turto valdymo, naudojimo ir disponavimo juo įstatymo](http://www3.lrs.lt/pls/inter3/dokpaieska.showdoc_l?p_id=453733) 12 straipsnio 1 ir 2 dalimis, Savivaldybei nuosavybės teise priklausančio turto savininko funkcijas, remdamasi įstatymais, įgyvendina Savivaldybės taryba, o Savivaldybės įstaigos ir organizacijos turtą valdo, naudoja ir juo disponuoja patikėjimo teise.

Sprendime nurodytos patalpos įsigytos Pasvalio rajono savivaldybės nuosavybėn 2020 m. rugpjūčio 17 d. pirkimo pardavimo sutartimis iš AB Lietuvos pašto. Patalpos perduodamos valdyti, naudoti ir disponuoti jomis patikėjimo teise sprendime nurodytoms Pasvalio rajono savivaldybės administracijos seniūnijoms, nes jos randasi tuose pačiuose pastatuose kaip ir pačios seniūnijos. Nekilnojamojo turto registre seniūnijos įregistruos sprendimo projekte nurodyto turto daiktines teises – turto patikėjimo teisę.

**2. Kokios siūlomos naujos teisinio reguliavimo nuostatos ir kokių rezultatų laukiama.** Naujų teisinio reguliavimo nuostatų nesiūloma.

**3. Skaičiavimai, išlaidų sąmatos, finansavimo šaltiniai**.

Sprendimo projekto įgyvendinimui lėšų nereikia.

**4. Numatomo teisinio reguliavimo poveikio vertinimo rezultatai galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti –** nereikia.

**6. Sprendimo projekto iniciatoriai.** Pasvalio rajono savivaldybės administracijos Strateginio planavimo ir investicijų skyrius.

**7. Sprendimo projekto rengimo metu gauti specialistų vertinimai ir išvados.**

Sprendimo projektui pritarta.

Strateginio planavimo ir investicijų skyriaus

vyriausioji specialistė Virginija Antanavičienė